HF skal laves om, og der skal være flere eksamener og adgangskrav på 7 i gymnasiet, lyder nogle af LA's ideer.

Liberal Alliance mener, at ungdomsuddannelserne bør have høje ambitioner og stille større krav til eleverne. Her er hovedpunkterne i partiets udspil:

* Det almene gymnasium skal være mere bogligt. Det skal sikres ved et adgangskrav på 7 i gennemsnit fra folkeskolen eller en optagelsesprøve. Der skal være flere eksamener og ingen internetadgang ved skriftlige eksamener.

* Taxametersystemet skal laves om, så skolerne belønnes, hvis de sikrer eleverne bedre faglige resultater.

* Gymnasieklasseloftet skal afskaffes, og skolerne skal selv bestemme, hvem de optager. I dag tages der hensyn til geografisk afstand.

* HF-uddannelsen skal laves om til en særlig samfundsfaglig ungdomsuddannelse, der skal forberede de unge til mellemlange uddannelser som politi, socialrådgiver og sygeplejerske. Her skal adgangskravet være 4.

* LA foreslår en friskolelov for gymnasier, der skal sikre, at de private gymnasier selv får lov at bestemme, hvordan de sammensætter uddannelsen.

Kilde: Liberal Alliance